แอฟริกาเจอ “อีโบลา” ระลอกใหม่ ป่วยแล้ว 7 ราย “WHO” เตือน 6 ชาติแอฟริกา เฝ้าระวังเข้ม
โควิด-19 ยังไม่ทัน ทวีปแอฟริกาเจอ “อีโบลา” ระลอกใหม่ ระบาดซ้ำ พบผู้ป่วยแล้ว 7 ราย ใน2 ประเทศ "คองโก-กินี "องค์การอนามัยโลก" เร่งเตือน 6 ชาติเฝ้าระวังเข้ม 
โควิด-19 ยังไม่ทัน ทวีปแอฟริกาเจอ “อีโบลา” ระลอกใหม่ ระบาดซ้ำ พบผู้ป่วยแล้ว 7 ราย ใน2 ประเทศ "คองโก-กินี "องค์การอนามัยโลก" เร่งเตือน 6 ชาติเฝ้าระวังเข้ม
17 ก.พ. 2564

องค์การอนามัยโลก (WHO) ได้เตือนให้ประเทศในทวีปแอฟริกา 6 ประเทศคอยเฝ้าระวังการแพร่ระบาดของโรคติดเชื้อไวรัสอีโบลา (Ebola) หลังจากมีการตรวจพบการแพร่ระบาดระลอกใหม่ของโรคติดเชื้อไวรัสอีโบลา ในสองประเทศของทวีปแอฟริกาอย่าง “กินี” และ “สาธารณรัฐประชาธิปไตยคองโก” เมื่อสัปดาห์ก่อน
โดย 6 ประเทศที่ถูกแจ้งเตือนนั้นเป็นประเทศที่อยู่ใกล้กับกินี ได้แก่ เซเนกัล กินี-บิสเซา มาลี โกตดิวัวร์ เซียร์ราลีโอน และไลบีเรีย
ขณะนี้มีรายงานผู้ป่วยโรคติดเชื้อไวรัสอีโบลาในสาธารณรัฐประชาธิปไตยคองโก 4 ราย และในกินี 3 ราย โดย WHO กำลังทำงานอย่างใกล้ชิดกับเจ้าหน้าที่สาธารณสุขของทั้งสองประเทศ
ทั้งนี้ กินีเป็น 1 ใน 3 ประเทศที่ได้รับผลกระทบหนักที่สุดจากการแพร่ระบาดของโรคติดเชื้อไวรัสอีโบลาในแอฟริกาตะวันตกระหว่างปี 2557-2559 ซึ่งเป็นการแพร่ระบาดครั้งใหญ่สุดนับตั้งแต่เชื้อไวรัสนี้ถูกตรวจพบครั้งแรกเมื่อปี 2519
การแพร่ระบาดของโรคติดเชื้อไวรัสอีโบลาในแอฟริกาตะวันตกระหว่างปี 2557-2559 ทำให้มีผู้เสียชีวิตทั้งสิ้น 11,300 ราย และมีผู้ป่วยสะสมมากกว่า 28,600 ราย